《杨思悦茂才招同沈侍御金观察李山人集钱上得长字》
明代·胡应麟

荫竹穿萝一径长，谁专别墅在钱塘。尊携北海千秋色，座纳西钱万顷凉。

上客风流元贾马，中林词藻尽求羊。栖迟十载谈玄意，白发云天卧草堂。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。